Եվրոպական ստանդարտացման կոմիտե

[upright|thumb|Եվրոպական ստանդարտացման կոմիտեի լոգոն՝ [ալյումինի վերամշակում|ալյումինի վերամշակման համար]]
**Եվրոպական ստանդարտացման կոմիտե** (**ԵՍԿ**, ) մասնավոր, հանրային ստանդարտացման կազմակերպություն է, որի առաքելությունն է օժանդակել Եվրոպական միասնական շուկայի և ընդհանրապես Եվրոպական տարածքի տնտեսության զարգացմանը գլոբալ առևտրում, ինչպես նաև եվրոպացիների բարեկեցությանը և բնապահպանությանը՝ ապահովելով արդյունավետ ենթակառուցվածք շահագրգիռ կողմերի համար՝ ստանդարտների և տեխնիկական բնութագրերի մշակման, պահպանման և տարածման համար։

ԵՍԿ-ն հիմնադրվել է 1961 թվականին։ Կազմակերպության երեսունչորս ազգային անդամները համագործակցում են՝ մշակելու Եվրոպական ստանդարտներ, որոնք կիրառվում են տարբեր ոլորտներում՝ ձևավորելու համար Եվրոպական միասնական շուկա՝ ապրանքերի և ծառայությունների համար, և Եվրոպայի կայուն դիրքը գլոբալ տնտեսությունում։ ԵՍԿ-ն պաշտոնապես ճանաչված է որպես եվրոպական ստանդարտացման մարմին ԵՄ–ի, Եվրոպական ազատ առևտրի ասոցիացիայի (ԵԱԱԱ) և Մեծ Բրիտանիայի կողմից։ Մյուս պաշտոնական եվրոպական ստանդարտացման մարմիններն են ԷՍԵԿ-ը և ԵՀՍԻ-ն:

Ավելի քան 60000 տեխնիկական փորձագետներ, ինչպես նաև բիզնես ֆեդերացիաներ, սպառողների և հասարակական շահերի կազմակերպություններ ներգրավված են ԵՍԿ-ի ցանցում, որը ներառում է 460 միլիոնից ավելի մարդիկ։ ԵՍԿ-ն պաշտոնապես ճանաչված է որպես ստանդարտացման մարմին այն ոլորտների համար, որոնք չեն ընդգրկում էլեկտրատեխնիկան (ԷՍԵԿ) և հեռահաղորդակցության (ԵՀՍԻ) ոլորտները։ 1999 թվականի փետրվարի 12-ին Եվրոպական խորհրդարանը նշեց, որ ԵՍԿ-ն, ԷՍԵԿ-ը և ԵՀՍԻ-ն արդյունավետորեն համագործակցում են, և այս երեք մարմինների միավորումն առավելություններ չի ապահովի:

Ստանդարտացման մարմինները՝ ԵՍԿ-ի երեսուն ազգային անդամները, ներկայացնում են Եվրոպական միության 27 անդամ երկրները, ԵԱԱԱ-ի երեք երկրները, Միացյալ Թագավորությունը և այն երկրները, որոնք ինտեգրված են Եվրոպայի տնտեսության մեջ։ ԵՍԿ-ն նպաստում է ԵՄ և Եվրոպական տնտեսական տարածքի նպատակներին՝ տեխնիկական ստանդարտներով, որոնք խթանում են ազատ առևտուրը, աշխատանքի անվտանգությունը, սպառողների պաշտպանությունը, փոխգործունակությունը, բնության պահպանությունը, հետազոտական և զարգացման ծրագրերի արդյունավետ օգտագործումը և պետական գնումները։ CE նշան—ը արտադրողի հայտարարությունն է, որ արտադրանքը համապատասխանում է բոլոր համապատասխան ԵՄ դիրեկտիվներին։

ԵՍԿ-ն (կամ՝ ԷՍԵԿ-ի հետ միասին) ապահովում է ԵՍԿ/ԷՍԵԿ հարթակ՝ եվրոպական ստանդարտների և այլ տեխնիկական բնութագրերի մշակման համար, ապահովելով դրանց համապատասխանությունը ԵՄ օրենքներին։

ԵՍԿ-ն (ԷՍԵԿ–ի հետ) ունի Keymark արտոնված նշանը, որում ներկայացված ապրանքները և ծառայությունները համահունչ են եվրոպական ստանդարտներին։

## Պատմություն
Վիեննայի համաձայնագիրը ստորագրվել է ԵՍԿ–ի և ԻՍՕ–ի միջև 1991 թվականին, բայց ուժի մեջ է մտել 2000-ականների կեսերին։ Դրա հիմնական նպատակը ստանդարտների կրկնօրինակման կամ հակասությունների կանխումն է։ Վերջին տասնամյակին ԵՍԿ-ն ընդունել է մի շարք ԻՍՕ ստանդարտներ՝ փոխարինելով համարժեք ԵՍԿ ստանդարտներին:

2022 թվականի հունիսի 9-ին հայտարարվեց, որ ASTM International–ը և ԵՍԿ–ն երկարաձգել և ընդլայնել են իրենց 2019 թվականի համագործակցության համաձայնագիրը:

## Անդամություն
ԵՍԿ-ի ներկայիս անդամներն են.
* բոլոր Եվրոպական միության անդամ պետությունները,
* ԵԱԱԱ երեք անդամները՝ Իսլանդիա, Նորվեգիա, Շվեյցարիա, և
* այլ պետություններ՝ Միացյալ Թագավորություն, Հյուսիսային Մակեդոնիա, Թուրքիա, Սերբիա:

Ներկայիս ասոցացված անդամներն են՝ Ալբանիա, Հայաստան, Ադրբեջան, Բելառուս, Բոսնիա և Հերցեգովինա, Եգիպտոս, Վրաստան, Իսրայել, Հորդանան, Լիբանան, Մոլդովա, Մոնտենեգրո, Մարոկկո, Թունիս և Ուկրաինա:

Գործընկեր-ստանդարտացման ներկայիս մարմիններն են՝ Ավստրալիա, Կանադա, Մոնղոլիա և Ղազախստան:

## Տես նաև
* Էկելտրոտեխնիկական ստանդարտացման Եվրոպական կոմիտե 
* Ecma International
* Եվրոպական հեռահաղորդակցության ստանդարտների ինստիտուտ
* Հղման նյութերի և չափումների ինստիտուտ
* Ստանդարտացման միջազգային կազմակերպություն
* ԵՄ ստանդարտների ցանկ
* ԵՍԿ տեխնիկական կոմիտեների ցանկ
* Եվրոկոդեր

## Ծանոթագրություններ

## Արտաքին հղումներ
* 
* CEN/CENELEC platform 
* European Commission: Enterprise and Industry: European standards: European Union standards policy homepage
* W3J.Com: EN Standards The list of all EN (CEN) published standards. (Not complete)
* NORMAPME The European Office of Crafts, Trades and Small and Medium-sized Enterprises for Standardisation
* Sample of certifications for Playground equipment safety

Կատեգորիա:Եվրոպայի կազմակերպություններ ըստ ուղղվածության
Կատեգորիա:Եվրոպայի միջազգային կազմակերպություններ
Կատեգորիա:Ստանդարտացման կազմակերպություններ